Blaðamennska er ekki glæpur
Samtök fjölmiðla víða um heim hafa tekið sig saman um að krefjast þess að þrír fréttamenn al-Jazeera, sem hafa verið í haldi í Egyptalandi í 100 daga, verði látnir lausir.
Fréttamennirnir hafa verið í haldi síðan í febrúar sakaðir um að hafa skrifað falsaðar fréttir og að þeir væru stuðningsmenn Bræðalags múslíma, sem nú eru á skrá sem hryðjuverkasamtök í heimalandinu, Egyptalandi. Meðal fréttamannanna er Peter Greste, sem áður starfaði fyrir BBC.
Réttarhöld yfir þremenningunum hófust í febrúar en þeir neita sök og segja forsvarsmenn al-Jazeera ákæruna fáránlega.
Fréttamennirnir þrír eru meðal tuttugu sem eru bornir svipuðum sökum. Aðeins átta þeirra eru enn í haldi en 12 hafa ekki verið fangelsaðir.
Fjórði fréttamaður al-Jazeera, Abdullah al-Shami, hefur setið í fangelsi án ákæru síðan í ágúst. Hann er nú í hungurverkfalli og að sögn eiginkonu hans fer heilsu hans hrakandi.
Auk Grestes eru yfirmaður al-Jazeera í Egyptalandi, Mohamed Adel Fahmy, og egypskur framleiðandi, Baher Mohamed, í haldi en þeir voru handteknir á hóteli í Kaíró í desember.
Þeir eru sakaðir um að hafa aðstoðað Bræðralag múslima en starfsemi þeirra var bönnuð í Egyptalandi í desember, segir í frétt BBC.
Þremenningarnir deila klefa og fá einungis að yfirgefa klefann klukkutíma á dag. Meðal þeirra sem fara fram á að fréttamennirnir verði látnir lausir eru Evrópusambandið og Sameinuðu þjóðirnar auk mannúðarsamtaka og samtaka blaðamanna.
Í dag hófst herferð á Twitter þar sem blaðamenn birta myndir af sér með svart límband fyrir munninn til þess að minna á stöðu blaðamanna í heiminum í dag  #freejournalism
Réttarhöldin andlegar pyntingar
Samtök fjölmiðla víða um heim hafa tekið sig saman um að krefjast þess að þrír fréttamenn al-Jazeera verði látnir lausir.
Fréttamennirnir hafa verið í haldi síðan í febrúar sakaðir um að hafa skrifað falsaðar fréttir og að þeir væru stuðningsmenn Bræðalags múslíma.
Meðal fréttamannanna er Peter Greste, sem áður starfaði fyrir BBC.
Fréttamennirnir þrír eru meðal tuttugu sem eru bornir svipuðum sökum.
Í dag hófst herferð á Twitter þar sem blaðamenn birta myndir af sér með svart límband fyrir munninn til þess að minna á stöðu blaðamanna í heiminum í dag.